b'\n_START_ARTICLE_\nDijana i Kalista\n_START_SECTION_\nPovijest\n_START_PARAGRAPH_\nCiklus od osam slika poema Tizian je naslikao tijekom svog boravka na \xc5\xa1panjolskom dvoru u Madridu od 1553.-1562. godine. Prva slika je bila Danaja i zlatna ki\xc5\xa1a, nakon \xc4\x8dega slijedi Venera i Adonis, Dijana i Kalista, Jason i Medeja, Perzej i Andromeda, Dijana i Akteon, Smrt Akteona i kona\xc4\x8dno Otmica Europe. Slike se zna\xc4\x8dajno razlikuju po dimenzijama i kompoziciji, no zajedni\xc4\x8dka im je poveznica Ovidijeve Metamorfoze, dok Jasona i Medeju, te Perzeja i Andromedu povezuju olimpski bogovi._NEWLINE_Slike su bile u kraljevskoj zbirci u Madridu sve do 1704. kada ih je kralj Filip V. darovao francuskom veleposlaniku, Louis-Philippeu Orl\xc3\xa9anskom (1747.-1793.). Godine 1791., dvije godine prije svoje smrti na giljotini, vojvoda je prodao svoju kolekciju trgovcu umjetninama u Bruxellesu. Nakon izlo\xc5\xbebe u Londonu, ovu sliku (zajedno sa slikom iz iste serije, Dijana i Akteon (Tizian)) kupio je britanski graditelj kanala i rudarski magnat, Francis Egerton, tre\xc4\x87i vojvoda od Bridgewatera, jedan od najbogatijih ljudi u Engleskoj. Egerton je umro bez djece i dio svoje imovine, uklju\xc4\x8duju\xc4\x87i Bridgewater kolekciju, naslijedio je njegov ne\xc4\x87ak, George Gower. Dojmljivu kolekciju od oko 70 slika izlo\xc5\xbeio je u svom londonskom domu, u ku\xc4\x87i Bridgewater u Westminsteru, a od 1803. u ljetnim mjesecima je bila otvorena za odabrane posjetitelje. Na po\xc4\x8detku Drugog svjetskog rata 1939. godine, zbirka je zbog za\xc5\xa1tite preseljena u \xc5\xa0kotsku. Od 1945. do 2009. godine, slike su bile izlo\xc5\xbeene na posudbi u Nacionalnoj galeriji \xc5\xa0kotske u Edinburghu._NEWLINE_Godine 2000. zbirku je naslijedio potomak Francisa Egertona, Francis Egerton, 7. vojvoda od Sutherlanda (ro\xc4\x91en 1940.). On je 2009. godine dvije Tizianove slike ponudio raznim muzejima u Velikoj Britaniji po cijeni od 100 milijuna \xc2\xa3._NEWLINE_God. 2012. sliku su zajedni\xc4\x8dkim sredstvima kupili Nacionalna galerija u Londonu i Nacionalna galerija \xc5\xa0kotske za 45 milijuna \xc2\xa3 (dospjev\xc5\xa1i na popis najskupljih slika), uz dogovor kako \xc4\x87e biti izlo\xc5\xbeene naizmjeni\xc4\x8dno u ova dva muzeja u petogodi\xc5\xa1njem ciklusu.'